Blunuka pito

La blunuka pitoOrnitologia taksonomio. () estas birdospecio el la familio de pitedoj. Ĝi havas 2 subspeciojn, unu troviĝas en suda Azio kaj la alia en sudorienta Azio.

Taksonomio
Laŭ AviListAviList v2025, konsultita la 28-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pittidae - pitedoj
Hydrornis Blyth, E, 1843
Hydrornis nipalensis (Hodgson, BH, 1837) - blunuka pito
Hydrornis nipalensis nipalensis (Hodgson, BH, 1837)
Hydrornis nipalensis hendeei (Bangs, O; Van Tyne, J, 1931)

Etimologio
La scienca genra nomo Hydrornis estas vortokunfando de la antikvaj grekaj ὕδωρ (hudor = akvo) kaj ὄρνις, ὄρνιθος (ornis, ornitos = birdo), kaj signifas laŭvorte "akvobirdo"Birds of the World, Blue-naped Pitta.. Tiu nomo estis elektita rilate al la ekologio de ĉi tiuj birdoj, kiuj ofte vivas en humidaj arbaroj, proksime al riveretoj kaj bone akvumitaj areoj, kvankam ili ne estas strikte akvaj.

La specia epiteto nipalensis estas la latinigo de Nepalo, kiu estas parto de la arealo de la nomiga subspecio.

 Aspekto 
Ĝi estas brilkolora birdo, kun stumpovosto. Ĝi estas blua kaj verda supre, kun ruĝecflava koloro sube. La nuko kaj malantaŭa kolo de la birdo estas helbluaj, kaj la vosto estas bruna kun iom da verdo. La masklaj kaj inaj birdoj estas similaj, sed la malantaŭa krono de la ino estas ruĝecbruna, ne blua, kaj ĝi havas verdan malantaŭan kolon. Ali, Salim (1996). The Book of Indian Birds. India: Oxford University Press. p. 214. 

Disvastiĝo kaj habitato
La blunuka pito vivas en Azio, de eosta Nepalo ĝis norda Vjetnamio en 2 grupoj:
 la nomiga subspecio H. n. nipalensis troviĝas en himalajo, de eosta Nepalo kaj sudeosta Tibeto eosten ĝis suda Arunaĉal-Pradeŝo kaj eosta kaj suda Asamio, suden ĝis norduesta Bengalio, Bangladeŝo kaj norda kaj uesta Mjanmao.
H. n. hendeei troviĝas en eosta Mjanmao kaj suda Ĉinio (suda Junano kaj suduesta Gvanŝio), suden to norda kaj centra Laoso, norda Vjetnamio kaj norda Tajlando.

Ĝi vivas en tropikaj kaj subtropikaj duarangaj arbaroj, bambuaj kreskaĵoj kaj maldensejoj kun densa vegetaĵaro, kutime proksime de akvo, plejparte ĝis ĉirkaŭ 1500 m, sed raportita ĝis 2150 m.

Referencoj

Kategorio:Pitedoj
Kategorio:Paseroformaj
Kategorio:Birdoj de Azio